Tomi Nybäck

Tomi Nybäck (s. 3. huhtikuuta 1985 Tuusula) on Suomen kaikkien aikojen menestynein shakinpelaaja. Hänellä on ollut shakin suurmestarin arvo vuodesta 2003, ja hän on siten kaikkien aikojen nuorin shakin suurmestari Suomessa. Nybäck pelaa shakin ohella myös pokeria. Nybäckiä on luonnehdittu Suomen suurimmaksi lahjakkuudeksi shakissa. Vuodesta 1997 lähtien hän edusti Suomea junioreiden maailman- ja Euroopan mestaruuskisoissa. Vuonna 2002 hän sai pronssimitalin alle 18-vuotiaiden Euroopan mestaruuskisoissa PeñiscolassaTHE WEEK IN CHESS 414 14th October 2002: European Youth Championships 2002 by Mark Crowther ja vuonna 2003 myös pronssimitalin saman ikäluokan maailmanmestaruuskisoissa Halkidikissa.THE WEEK IN CHESS 469 3rd November 2003: World Youth Championships 2003 by Mark Crowther Vuonna 2002 Nybäck voitti Budapestissä First Saturday -turnauksenFirst Saturday GM B 2002 ja jakoi ensimmäisen sijan Jan Smeetsin kanssa Hengelon turnauksessa.Stork Young Masters 2002 Vuodenvaihteessa 2002–2003 hän jakoi Tukholman avoimessa turnauksessa, Rilton Cupissa toisen sijan Artur Jusupovin ja Tom Wedbergin kanssa.XXXII Rilton Cup 2002/03 Vuonna 2003 Nybäck ylsi hyviin saavutuksiin avoimissa turnauksissa: Jyväskylän Heart of Finland -turnauksessa tuli voittoHeart of Finland 2003 -turnauksen tulostaulukko ja vahvojen pelaajien värittämässä Kööpenhaminan Politiken Cupissa toinen sija yhdessä Michał Krasenkowin, Oleksandr Bjeljavskyin, Luke McShanen ja Artur Jusupovin kanssa. Samana vuonna Hengelossa Nybäck voitti jälleen.Stork Young Masters 2003 Vuonna 2004 Heart of Finland -turnauksessa Nybäck tuli toiseksi samalla pistemäärällä voittajan kanssa.Heart of Finland 2004 -turnauksen tulostaulukko Vuodenvaihteessa 2005–2006 pidetyssä Tukholman Rilton Cupissa Nybäck oli viiden voittajan joukossa.35th Rilton Cup 2005/06 Nybäck debytoi FIDE:n ranking-listalla heinäkuussa 1999, jolloin hänen pistemääränsä oli 2095. Kahden vuoden kuluttua tästä hänellä oli jo 2430 pistettä, mikä on huomattava saavutus. Tammikuussa 2007 Nybäckistä tuli ensimmäinen suomalainen shakinpelaaja, jonka vahvuusluku ranking-listalla on ollut yli 2600 pistettä (Nybäckillä se oli tällöin 2604).Nybäckin eloluvun kehitystaulukko saksalaisella Benoni.de-sivustolla Nybäck raivasi tiensä Suomen edustusjoukkueeseen jo alle 20-vuotiaana, kun hän vuonna 2002 debytoi Bledissä pidetyissä shakkiolympialaisissa. Seuraavissa olympialaisissa (2004 ja 2006) hän oli jo Suomen ykköspöydän pelaaja. Nybäck on edustanut Suomea myös Euroopan joukkuemestaruuskisoissa vuosina 2003 ja 2005, ja vuonna 2005 hän voitti Göteborgissa pidetyissä kisoissa pronssimitalin henkilökohtaisesta tuloksesta ykköspöydällä.15th European Chess Team Championship: Gothenburg 2005 Werder Bremenin seurajoukkueessa Nybäck juhli Saksan Bundesliigan voittoa vuonna 2005.Finale in Grün-Weiß: Werder Bremen Deutscher Mannschaftsmeister 2005 (Rochade Bremen 6/2005) Tukholmassa vuodenvaihteessa 2007–2008 pelatussa Rilton Cupissa Nybäck jakoi kärkisijan kahdeksan muun pelaajan kanssa tuloksella 6,5/9. Kesäkuussa 2008 Mäntässä pidetyissä suomenmestaruuskisoissa Nybäck teki historiaa voittamalla kaikki yhdeksän peliään.Shakin suomenmestaruus 2008 tulokset (viitattu 9. marraskuuta 2008) Saman vuoden marraskuussa pelatuissa 38. shakkiolympialaisissa hän kukisti kuudennella kierroksella maailmanlistan neljännellä sijalla olleen Norjan Magnus Carlsenin (vahvuusluku 2786)http://ratings.fide.com/toparc.phtml?cod=133http://chess- results.info/tnr16314.aspx?art=3&rd;=6&lan;=1&flag;=30&m;=-1&wi;=800 , mikä on vahvin yksittäinen suomalaisvoitto koskaan. ==Lähteet== == Aiheesta muualla == * Nybäckin haastattelu Shakki.net-sivustolla * * === Merkittäviä pelejä === *Svetozar Gligorić – Tomi Nybäck, Rilton Cup 2003-2004, Benkö-gambiitti (A59), 0–1 *Tomi Nybäck – Magnus Carlsen, Shakkiolympialaiset 2008, Kuningatargambiitti: Harrwitzin hyökkäys (D37), 1–0 *Tomi Nybäck – Pjotr Svidler, Maailmancup 2009, Grünfeldin puolustus (D85), 1–0 Luokka:Suomalaiset shakinpelaajat Luokka:Shakin suurmestarit Luokka:Shakin Suomen-mestarit Luokka:Vuonna 1985 syntyneet Luokka:Elävät henkilöt